paragraph_text: Stereokemija je grana kemije koja se bavi proučavanjem prostorne organizacije molekula odnosno njene trodimenzijske strukture. Tradicionalno se dijeli na statičku stereokemiju, koja se fokusira na prostorne oblike molekula, proučavanje kiralnosti i optičke aktivnosti i na dinamičku stereokemiju, koja se bavi proučavanjem načina na koje prostorna struktura molekula utječe na njegovu reaktivnost, odnosno kemijske osobine. Dinamička stereokemija poseban naglasak stavlja na proučavanje procesa racemizacije, stereoselektivnih i stereospecifičnih reakcija. Proučavanje prostorne strukture molekule vrlo je bitno za određivanje svojstva i kod molekula živog svijeta bioloških karakteristika.